b'\n_START_ARTICLE_\nYou Were Meant for Me (film)\n_START_SECTION_\nHandling\n_START_PARAGRAPH_\nPeggy Mayhew (Jeanne Crain) f\xc3\xa5r vinnerloddet under en konsert med bandlederen Chuck Arnold (Dan Dailey) og hans orkester i 1929. Da hun g\xc3\xa5r opp p\xc3\xa5 scenen for \xc3\xa5 motta premien av Chuck, blir de to umiddelbart tiltrukket av hverandre og Peggy kysser ham f\xc3\xb8r hun forlater scenen. Senere p\xc3\xa5 kvelden m\xc3\xb8tes de p\xc3\xa5 en kinesisk restaurant, der Peggy har g\xc3\xa5tt for \xc3\xa5 spise med vennene sine. Chuck \xc3\xb8nsker gjerne at de skal tilbringe mer tid sammen, men han skal ha konsert i en annen by allerede dagen etter. Han inviterer imidlertid Peggy til \xc3\xa5 komme p\xc3\xa5 konserten. Hun reiser dit, men blir stoppet fra \xc3\xa5 komme inn, ettersom kvinner er p\xc3\xa5krevd \xc3\xa5 ha f\xc3\xb8lge. Chuck f\xc3\xa5r \xc3\xb8ye p\xc3\xa5 henne etter konserten, mens hun sitter og venter p\xc3\xa5 bussen hjem. Peggy g\xc3\xa5r glipp av bussen, men Chuck lover \xc3\xa5 kj\xc3\xb8re henne hjem igjen til foreldrene._NEWLINE_Neste morgen finner Peggys mor Cora (Selena Royle) og far Andrew (Percy Kilbride) de to sovende p\xc3\xa5 sofaen. Peggy forklarer dem at hun har giftet seg med Chuck i l\xc3\xb8pet av natten. De f\xc3\xb8rste ukene synes Peggy turn\xc3\xa9livet er som en evig fest, men etter hvert blir hun stadig mer ensom, ettersom Chuck har sv\xc3\xa6rt liten tid til henne. Chuck lover henne at ting skal bli bedre. Han er heller ikke bekymret over b\xc3\xb8rskrakket som han leser om i avisene og tror at det blir kortvarig. Senere f\xc3\xa5r bandet en avbestilling for en viktig konsert de skulle ha i New York. Peggy snakker med pianisten i bandet, Oscar Hoffman (Oscar Levant), som forteller henne at det har kommet s\xc3\xa5 mange avbestillinger at de m\xc3\xa5 avslutte hele turn\xc3\xa9en._NEWLINE_Peggy og Chuck reiser tilbake til foreldrene hennes. Til tross for at de har d\xc3\xa5rlig r\xc3\xa5d, er ikke Chuck villig til \xc3\xa5 ta lavere betalte spillejobber. Peggy finner ut at hun er gravid, men forteller det ikke til Chuck. En dag sender Oscar et telegram til Chuck om en spillejobb i Chicago, men Chuck er ikke forn\xc3\xb8yd med l\xc3\xb8nnen. Dette f\xc3\xb8rer til en krangel mellom Peggy og Chuck, som ender med at han forlater henne. Oscar kommer innom like etterp\xc3\xa5 for \xc3\xa5 lete etter Chuck. Peggy forteller ham hva som har skjedd. Da Andrew kommer hjem fra arbeid p\xc3\xa5 mursteinsfabrikken en stund etterp\xc3\xa5, har han med seg Chuck, som har skaffet seg jobb der. Tre \xc3\xa5r senere har \xc3\xb8konomien blitt bedre, Oscar har blitt salgsansvarlig p\xc3\xa5 mursteinsfabrikken, mens Chuck har en suksessfull spillejobb i New York og er lykkelig sammen med Penny og s\xc3\xb8nnen deres.\n_START_SECTION_\nPriser og nominasjoner\n_START_PARAGRAPH_\nValentine Davies og Elick Moll ble nominert til en Writers Guild of America Award for beste manus til en amerikansk musikal i 1949.\n_START_SECTION_\nRadioversjon\n_START_PARAGRAPH_\nYou Were Meant for Me ble bearbeidet til et h\xc3\xb8respill og sendt p\xc3\xa5 Lux Radio Theatre 28. juni 1948, der Dailey gjentok rollen sin og Donna Reed overtok Crains rolle.'